《次舒尧文秋夜有感之韵》
宋代·黄裳

自越趋儒林，由吴两江渡。四年如退之，疏慵傲名数。

西风今又如，庭柯泣珠露。荣枯几番新，閒日常自度。

誓为天汉游，捣药看玉兔。逆行非吾心，焉用忧日暮。

典籍犹可捐，宁雕子云赋。万事归自然，所得先去故。

洒落桐庐君，高源欲东赴。外物非所谋，此学良足据。

但以中致虚，元气腹当饫。壮怀感暮秋，群动还太素。

宋玉悲何为，忘失聊适屦。

作者简介：黄裳（1044-1130），字勉仲，延平（今福建南平）人。元丰五年（1082）进士第一，累官至端明殿学士。卒赠少傅。著有《演山先生文集》、《演山词》。黄裳是北宋著名文学家和词人，其词语言明艳，如春水碧玉，令人心醉，著有《演山先生文集》、《演山词》，词作以《减字木兰花》最为著名，流传甚广。